વર્તમાન કાળમાં, મનુષ્યો જ્યાં જાય ત્યાં મોબાઇલ સાથે લઈ જતા હોય છે, બાથરૂમમાં પણ તેઓ મોબાઇલનો સાથ છોડતા નથી. ઘરમાં આવ્યા બાદ, ખાતા પીતા પણ સતત મોબાઇલ ઊપર નજર રહે છે. મોબાઇલમાં વ્યસ્ત એવા માનવીને ઘરના વ્યક્તિઓ માટે કોઈ સમય હોતો નથી. ઘરમાં ગયા પછી ઓછામાં ઓછું 30 મિનિટ સુધી મોબાઇલને દૂર રાખીને સહુ સાથે પ્રેમપૂર્વક વાતચીત કરવી જોઇએ. મકાન ઘર ત્યારેજ કહેવાય જ્યારે ઘરમાં રહેતા કુટુંબીજનો એકબીજાના જીવન સાથે જોડાઈને રહે. મિત્રો કે સ્નેહીઓ સાથે બહાર જઇએ ત્યારે ખાસ યાદ રાખીને તે મોબાઇલનો ઉપયોગ ન કરવો. જેની સાથે બહાર ગયા છીએ તેમનો પૂરો આદર કરી આનંદપૂર્વક રહેવું.